CONTRACEPTIA SI HIV
   Simplul  fapt că îţi cunoşti bine partenerul/partenera nu îţi asigură protecţie împotriva HIV. După ce te întâlneşti cu o persoană de câteva ori,   s-ar putea să ţi se pară că o cunoşti destul de bine,dar  nu ai cum şti doar  privind-o, dacă persoana respectivă este infectată.

     Utilizarea metodelor te ajuta la prevenirea unei sarcini, dar nu toate metodele te protejeaza si impotriva infectiei cu HIV! Singura metoda contraceptiva care te protejeaza impotriva HIV dar si a altor infectii transmisibile sexual este prezervativul.

             Uneori ţi se poate părea dificil să-i spui partenerului/partenerei că vrei să foloseşti prezervativul. Mai ales cind faci parte dintr-un  cuplu căsătorit  cind  fiecare partener se gindeste  că el/ea va interpreta dorinţa de a purta prezervativ ca pe o lipsă de încredere. Dar daca te gindesti ca utilizarea lui va ofera amindurora siguranta si relaxarea de care aveti nevoie pentru a va putea bucura şi mai mult de viata in doi, si ca poţi renunţa la prezervativ în momentul în care, în urma unor analize, ai certitudinea că atât tu cât şi partenerul/a sunteţi sănătoşi, acest impediment este inlaturat.

 
Testul HIV este singura modalitate prin care poţi afla dacă eşti infectat cu HIV. În cazul în care rezultatele sunt negative (fapt care arată că nu eşti infectat), poţi decide împreună cu partenerul/a să renunţaţi la prezervativ.
De fapt, PREZERVATIVUL este singura metodă care, pe linga prevenirea unei sarcini nedorite, te protejează în acelaşi timp, si împotriva HIV şi a altor infecţii cu transmitere sexuală (ITS).
Pentru a fi eficient însă, prezervativul trebuie folosit corect, la fiecare contact sexual. De aceea:

· Verifică termenul de garanţie de pe ambalaj; prezervativul nu trebuie sa fie expirat 

· Nu desface ambalajul cu dinţii sau folosind obiecte ascuţite (ca de ex. cuţit, foarfece etc.); prezervativul se poate deteriora şi atunci nu-ţi va mai asigura protecţia maximă 

· Înainte de a-l pune, este important să goleşti de aer rezervorul din capătul închis al prezervativului. Ţine între două degete acest capăt şi cu cealaltă mână rulează prezervativul până la baza penisului 

· Pentru lubrifiere foloseşte doar cremele special fabricate pentru a fi folosite împreună cu prezervativul; alte produse de lubrifiere pot deteriora prezervativul 

· După folosire, înnoadă prezervativul şi aruncă-l la gunoi, nu în WC. 

· Dacă prezervativul se rupe sau se fisurează, apare riscul unei sarcini nedorite sau al contactării HIV şi a altor infecţii cu transmitere sexuală. În cazul unui astfel de incident, este bine să te adresezi cât mai curând unui specialist de la cel mai apropiat Cabinet de Planificare Familială.

  Adesea barbatii nu vor sa foloseasca prezervativul pe motiv ca nu simt nimic sau pentru ca li se pare o jignire. In general aceasta mentalitate este indusa de lipsa de educatie sau mai precis de educatia precara pe care o capeti in grupul de prieteni. 
         Prezervativul are unele inconveniente, dar si foarte multe calitati: 
- este ieftin si usor de procurat. 
- protejeaza impotriva sarcinii si a multitudinii de boli venerice (nu numai SIDA). 
- ajuta la prevenirea ejacularii precoce.
- este singura metoda prin care barbatii se pot proteja


          Retine! 

Dacă prezervativul nu este "prietenul tău cel mai bun" atunci abstinenta rămâne singura metodă prin care te poţi proteja, în acelaşi timp, de sarcini nedorite, de HIV şi de alte infecţii cu transmitere sexuală.

           PREZERVATIVUL, DIAFRAGMA SI SPERMICIDELE sunt metodele care împiedică, fizic, intilnirea spermatozoidului cu ovulul. De aceea se numesc şi "METODE CONTRACEPTIVE DE BARIERA".

          SPERMICIDELE sunt substanţe chimice care distrug spermatozoizii.Se prezinta sub forma de creme, unguente, spume, geluri, ovule sau pelicule. 

Spermicidul se introduce în vagin, cât mai aproape de colul uterin (intrarea în uter), cu cel puţin 15 minute înaintea actului sexual, în funcţie de tipul spemicidului (urmează instrucţiunile de pe prospect). Ovulele, se introduc cu degetul, iar cremele, spumele, gelurile şi unguentele se introduc în vagin cu un aplicator special. Acesta este ca o seringă din plastic şi se cumpără în acelaşi timp cu spermicidul.

 Este foarte important de stiut că după utilizarea spermicidului nu sunt recomandate spălăturile vaginale timp de 1-2 ore. Spermicidele au o eficienţă de 79-97%. Spermicidele pot fi folosite şi împreună cu prezervativul sau cu diafragma, situatie in care eficienţa lor creşte.


         Avantajele spermicidelor :
- acţionează imediat după aplicare, nu influenţează lactaţia
- sunt uşor de folosit şi reprezintă o metodă ieftină, eficientă pe termen scurt
- cresc lubrifierea vaginală, nu afectează starea generala a sănătăţii


           Dezavantaje:
- au eficienţă redusă în comparaţie cu alte metode. Eficienţa lor depinde în primul rând de cât de corect au fost introduse în vagin
- trebuie aplicate cu 10-15 minute înainte de fiecare contact sexual dacă pauza între actele sexuale este mai mare de o oră
- pot provoca alergii, iritaţii vaginale, iritaţii ale penisului
- nu protejează împotriva transmiterii HIV şi a altor ITS

 
DIAFRAGMA este o membrană de cauciuc, care împiedică pătrunderea spermatozoizilor în uter, acţionând ca o barieră. Se recomandă ca diafragma să se folosească împreună cu un spermicid, care imobilizează sau distruge spermatozoizii. Înainte de a fi introdusă în vagin, diafragma se acoperă pe ambele feţe cu spermicid. Dacă actul sexual are loc la mai mult de trei ore după introducerea diafragmei, este nevoie de adăugarea unei noi cantităţi de spermicid (acest lucru se poate face fără scoaterea diafragmei).

      Diafragma se lasă pe loc minimum 6 ore după ultimul contact sexual, pentru a permite spermicidului să acţioneze. Cele mai multe femei pot folosi diafragme fără nici o problemă. Diafragma nu este însă recomandată femeilor alergice la cauciuc sau la spermicide, femeilor care nu se pot adapta diafragmei, femeilor cu infecţii urinare repetate. Eficienţa ei este de 82% - 94% dacă este utilizată corect.


           Avantajele diafragmei:
- nu are efecte secundare
- poate fi folosită de femeile care nu au nevoie de protecţie contraceptivă permanenta 
- poate fi folosită de femei care nu pot utiliza alte metode contraceptive
- nu întrerupe desfăşurarea actului sexual


            Dezavantaje:
- este nevoie de un consult medical pentru stabilirea dimensiunii potrivite a diafragmei 
- trebuie folosită împreună cu spermicidul
- trebuie păstrată în vagin timp de 6 ore după ultimul contact sexual
- nu protejează împotriva transmiterii HIV şi a altor ITS

De retinut!

 Persoanele HIV-pozitive pot folosi aproape orice metodă de planificare familială cu excepţia spermicidelor şi a diafragmelor combinate cu spermicide.
Sunt dovezi care arata ca  utilizarea repetatã si în doza mare a

spermicidului nonoxynol-9  a fost asociata cu risc crescut de aparitie a leziunilor genitale, care pot creste riscul de a contracta infectia cu HIV.
  O alta categorie de metode contraceptive o reprezinta METODELE CONTRACEPTIVE HORMONALE. Aici sunt incluse:pilulele, injectabilele, implanturile, inelul vaginal.


            Pilulele sunt de două feluri: combinate şi monohormonale. PILULA COMBINATĂ ( COC)- cea mai des folosită în ţara noastră - conţine, în doze mici, doi hormoni asemănători celor care se găsesc în mod natural în corpul femeii (hormonii estrogeni şi progestageni). Pilula combinată împiedică ovulaţia (eliberarea ovulelor din ovare) şi de asemenea îngroaşă mucusul de la nivelul colului uterin, împiedicând astfel intrarea spermatozoizilor. Are o eficienţă de 92 - 99,9%.


            Avantajele pilulelor combinate : 
- este uşor de administrat şi poate fi folosită la orice vârsta
- nu intervine în desfăşurarea actului sexual
- reduce durerile dinainte şi după menstruaţie, reduce cantitatea menstruaţiei şi reglează ciclul menstruaţiei


          Dezavantaje:
- nu protejează împotriva transmiterii HIV şi a altor ITS 
- trebuie luată în fiecare zi
- nu este recomandată femeilor care alăptează, celor care prezintă factori de risc cardiovascular şi fumătoarelor trecute de vârsta de 35 de ani
- la începutul administrării pot apărea dureri de cap, creşteri în greutate, mici sângerări vaginale
- necesită un consult ginecologic pentru a hotărî tipul şi marca de contraceptiv ce urmează a fi administrat 

           De retinut!

              Utilizarea Contraceptivelor Orale Combinate  poate reduce riscul de Boala Inflamatorie Pelvina la femeile cu ITS, dar nu protejeaza împotriva HIV sau împotriva ITS ale tractului genital inferior.
In ce priveste terapia antirertovirala:
         Este important de observat ca medicamentele antiretrovirale (ARV) au potentialul fie de a scadea, fie de a creste biodisponibilitatea hormonilor steroizi din contraceptivele hormonale. Altfel spus,       Interacţiunile medicamentoase între metodele contraceptive hormonale şi unele ARV pot duce fie la nivele sanguine reduse ale hormonilor contraceptivi fie la concentraţii crescute sau scăzute  ale ARV co-administrate.       

La femeile care iau ARV există posibilitatea interacţiunii medicamentoase între unele ARV şi metodele contraceptive hormonale,  în special contraceptivele orale.

Datele limitate disponibile sugereazã cã posibila interactiune medicamentoasã între multe ARV (în special unii inhibitori de  revers transcriptaza non-nucleozidici (IRTNN) si inhibitori de proteaza (IP)) si contraceptivele hormonale pot modifica siguranta si eficienta atât a contraceptivelor hormonale cât si a ARV. 

           Astfel, utilizarea nevirapinei, efavirenz, nelfinavir şi lopinavir/ritonavir se asociază cu nivele sanguine scăzute de contraceptive hormonale. 

              Datorită faptului că nu se cunoaşte cu certitudine influenţa lor asupra eficienţei contraceptive, se recomandă o metodă de back-up (precum prezervativul) şi femeia trebuie consiliată despre importanţa aderenţei la contraceptivele orale.

     Nu se stie daca eficienta contraceptiva a contraceptivelor injectabile numai cu progestogen (de exemplu acetatul de medroxiprogesteron depozit si enantatul de noretisteron) ar fi compromise, deoarece aceste metode asigura nivele hormonale sanguine mai crescute decât alte contraceptive hormonale numai cu progestogen si decât contraceptivele orale combinate. 

Exista studii demarate pentru evaluarea posibilitãtii interactiunii dintre acetatul de medroxiprogesteron depozit si anumite medicamente IP si IRTNN.

 Deci, daca o femeie care utilizeazã tratament ARV decide sã înceapa sau sa continue utilizarea contraceptivelor hormonale, folosirea consecventa a prezervativelor este recomandatã pentru prevenirea transmiterii HIV si poate de asemenea compensa orice posibila reducere a eficientei contraceptivelor hormonale.

In concluzie, la femeile care iau ARV se recomanda: 
–o metodă contraceptivă de back-up (de ex. prezervative)

–utilizarea corecta a metodei contraceptive (de ex. să nu uite să ia o pilulă)
               In ceea ce priveste o eventuala crestere a riscului de infectare cu  HIV a persoanelor utilizatoare de COC comparativ cu neutilizatoarele, in ansamblu, dovezile existente nu sint consistente.
                 De asemenea, dovezi limitate sugereaza  ca nu exista  asociere intre utilizarea COC si modificari ale nivelelor ARN sau a numarului CD4 in cadrul femeilor infectate cu HIV. 

               Exista de asemenea dovezi limitate care arata ca nu exista asociere intre utilizarea COC si transmiterea HIV de la femeie la barbat, si rezultate divesrse privind cresterea riscului de eliminare virala a HIV si a virusului herpes simplex (HSV) la femeile infectate cu HIV si care utilizeaza contraceptia hormonala. 
          PILULA MONOHORMONALĂ conţine, în cantităţi foarte mici, doar hormoni progestageni. Pilula monohormonală îngroaşă mucusul de la nivelul colului uterin, îngreunând trecerea spermatozoizilor. De asemenea poate împiedica şi ovulaţia. Are o eficienţă de 90 - 99,5%. 

          Avantajele pilulei monohormonale:
- este uşor de administrat

        Dezavantaje:
- nu protejează împotriva HIV şi a altor ITS
- trebuie luată în fiecare zi la aceeaşi oră
- poate induce modificări ale ciclului menstrual
- necesită un consult ginecologic pentru a hotărî tipul şi marca de contraceptiv ce urmează a fi administrat 

              CONTRACEPTIVELE INJECTABILE conţin hormoni progestageni. Exista si contraceptive injectabile combinate. De la locul injecţiei, hormonii se eliberează progresiv, împiedică ovulaţia şi îngroaşă mucusul de la nivelul colului uterin, îngreunând astfel trecerea spermatozoizilor. Efectul contraceptiv al unei astfel de injecţii durează o perioadă de 8-12 săptămâni, în funcţie de tipul de produs folosit. Au o eficienţă de 99 - 99,7%.

            Avantajele contraceptivelor injectabile:
- nu trebuie făcute în fiecare zi 
- pot fi folosite şi de femei care alăptează sau care au factori de risc cardio-vascular.
- nu intervin în desfăşurarea actului sexual

         Dezavantaje:
- nu protejează împotriva HIV şi a altor ITS
- necesită câte o nouă injecţie la 8-12 săptămâni
- pot induce dereglări ale ciclului menstrual
- cresc frecvenţa sângerărilor între menstruaţii şi a amenoreei (lipsa menstruaţiei)


De retinut!

            Nu se stie daca Contraceptivele numai cu progestativ ( CNP), ca si COC reduc riscul de BIP la femeile cu ITS, dar cu siguranta CNP nu protejeaza împotriva HIV sau împotriva ITS ale tractului genital inferior. 

           Daca exista un risc de ITS/HIV ( inclusive in timpul sarcinii sau dupa nastere) se recomanda utilizarea corecta si consecventa a prezervativelor, fie singure, fie impreuna cu o alta metoda contraceptiva. 

S-a dovedit ca prezervativele masculine din latex protejeaza impotriva ITS/HIV.
            Rezultatele studiilor privind eventualitatea cresterii riscului de eliminare virala a HIV si a virusului herpes simplex (HSV) în cadrul femeilor infectate cu HIV si care utilizeazã DMPA sunt contradictorii .
             In ce priveste dovezile privind eventualitatea cresterii riscului de infectie cu HIV în cadrul  utilizatoarelor de CNP comparativ cu neutilizatoarele acestea sunt, in ansamblu, neconcludente.


               IMPLANTURILE SUBDERMALE sunt produse contraceptive cu conţinut hormonal care au aspect de beţişoare foarte subţiri şi se introduc sub piele, pe faţa dinspre interior a braţului. Implanturile subdermale opresc ovulaţia, îngroaşă mucusul cervical � împiedicând astfel pătrunderea spermatozoizilor. Au o eficienţă de 99 - 99,8%.



               Avantajele Implanturilor subdermale:
- Administrate o dată, efectul contraceptiv durează câţiva ani (în funcţie de produs, de la 3 la 5 ani)
- Implantul poate fi oricând înlăturat
- Femeia devine din nou fertilă imediat după extragerea implantului

                Dezavantaje:
- nu protejează împotriva HIV şi a altor ITS
- Implantarea şi extragerea se fac doar cu ajutorul unui cadru medical calificat
- pot induce modificări ale ciclului menstrual

               PLASTURELE CONTRACEPTIV COMBINAT elibereaza doi hormoni, estrogen si progesteron, hormoni ce pot fi gasiti si in pilulele contraceptive si care intra in sange prin piele. 

                         Actioneaza pe acelasi principiu ca si pilulele, adica impiedica ovarul sa elibereze ovulul care ar putea fi fecundat. Efectul contraceptiv este obtinut deci, tot prin inhibarea ovulatiei De asemenea, ingroasa mucusul prezent la nivelul cervixului, impiedicand astfel accesul spermatozoizilor in uter. 

                          Este aplicat pe fese, trunchi, abdomen sau brat. Se schimba la interval de o saptamana, trei saptamani la rand, iar in cea de-a patra, se face pauza. Femeile care folosesc aceasta metoda pot merge la inot, adezivul folosit pentru lipirea plasturelui fiind rezistent la apa.  

                  Se aplica in prima zi a ciclului menstrual si se poarta incontinuu timp de o saptamana. In cea de-a opta zi, va fi schimbat imediat cu unul nou, insa, atentie, trebuie schimbat in aceeasi zi si aproximativ la aceeasi ora. In cea de-a patra saptamana, se instaleaza menstruatia, asa cum se intampla si la contraceptia cu ajutorul pilulelor contraceptive.

                             Este important sa schimbi plasturele  la fiecare sapte zile, iar daca se intampla sa se dezlipeasca, trebuie reaplicat imediat sau inlocuit cu altul nou. 

                              Daca plasturele a fost dezlipit mai mult de 24 de ore, este indicat sa incepi o noua perioada de patru saptamani si, in plus, sa folosesti o alta metoda contraceptiva suplimentara timp de o saptamana.                                              

                   Daca ai uitat sa-ti schimbi plasturele, schimba-l in momentul in care ti-ai amintit si procedeaza in mod normal. Singura modificare ce poate aparea este legata strict de menstruatie. Perioada in care sangerezi s-ar putea sa fie mai scurta sau, din contra, s-ar putea sa sangerezi mai mult, uneori chiar si in ziua in care trebuie sa-l aplici

Daca se foloseste in mod corespunzator, eficacitatea plasturelui merge pana la 99%. Singura exceptie este legata de femeile care cantaresc mai mult de 90 de kilograme.
              
                 Dezavantajele plasturilor

               - nu protejează împotriva transmiterii HIV şi a altor ITS;
               - la inceputul utilizarii lor, pot aparea dureri de cap sau iritatii la nivelul pielii. De asemenea, pot aparea mici sangerari in afara ciclului menstrual, dureri la nivelul sanilor;
 
 
INELUL VAGINAL COMBINAT elibereazã etinilestradiol si un progestativ (etonogestrel) dintr-un inel de 54 mm fabricat dintr-un copolimer de acetat de etilen-vinil. Efectul contraceptiv al inelului vaginal combinat este obtinut prin inhibarea ovulatiei.

 
De retinut! 

      Desi interactiunea dintre Rifampicinã sau anumite anticonvulsivante (Fenitoina,Carbamazepina,Barbiturice,Primidon, Topiramat,Oxcarbazepina)si utilizarea Plasturelui contraceptiv combinat  sau a Inelului vaginal combinat  nu este daunatoare pentru femei, aceasta poate reduce eficienta Plasturelui  sau Inelului. Femeile care utilizeazã pe termen lung oricare din aceste medicamente trebuie încurajate sã utilizeze alte mijloace contraceptive.
            Nu se stie daca Contraceptivele Injectabile Combinate, Plasturele  sau Inelul vaginal  reduc riscul de Boala Inflamatorie Pelvina la femeile cu ITS, dar aceste metode nu protejeazã împotriva HIV sau împotriva ITS ale tractului genital inferior.
